Gandalf

Kirjanduslik taust

Gandalf on saanud oma nime "Vanema Edda" kääbuse Gandaalfri ('võlukepihaldjas') järgi, keda mainitakse "Völuspaa" 12. salmis ja (tsitaadis sealtsamast) "Gylfaginningu" XIV peatükis.
Filmides kehastab Gandalfit söör Ian McKellen.
Gandalf seikleb nii "Kääbikus" kui ka "Sõrmuste Isanda" triloogias. Ta on headuse jõudude peamine juht ja pärast oma uuestisündi Gandalf Valgena ka Keskmaa võimsaim võlur.

Välimus

Tal oli pikk hõbedane habe ja puhmas kulmud. Ta kandis kõrget sinist teravatipulist kübarat, halli avarat mantlit ja pikka saua.

Ülevaade

Gandalf oli üks viiest Istarist (Võlurist), kes saadeti Keskmaale Valarite poolt. Valinoris, Surematutel Maadel, tunti teda Olórin'i nime all ja ta oli maiaritest kõige targem. Olórin elas Unenägude Isanda Lórieni aedades ja külastas sageli kaastundilikku Niennat Gandalf oli üks Maiaritest – hingedest, kes on aidanud teenida Valareid. Vahel jalutas ta nähtamatuna koos haldjatega ja jagas nendega oma tarkust ning visioone. Kui sooviti saata 5 saadikut Keskmaale, siis oli Manwë see, kes valis enda saadikuna välja Olórin'i. Teised saadikud olid: Saruman, Radagast, Alatar ja Pallando. Nende ülesanne oli aidata Keskmaa rahvaid võitluses Sauroni vastu.
Kolmanda Ajastu umbes 1000. aastal saabuvad viis Istarit Keskmaale. Kui Gandalf saadeti Keskmaale, siis anti talle vana mehe kuju, nagu kõigile maiaritele, kes Valari poolt Keskmaale saadeti. Nende missiooniks oli aidata vabasid rahvaid seista vastu Sauronile. Hallides Sadamates kohtab Gandalf Glorfindelit (Haldjat Valinor'ist, kes oli saadetud varem sama ülesandega) ja Círdan'it. Hallides Sadamates andis Círdan talle Narya – ühe Kolmest Haldjate Sõrmustest. Seejärel alustas ta oma rännakuid Keskmaal. Keskmaal saadi teda tundma mitmete nimedega. Haldjad nimetasid teda Mithrandir'iks, Hall Rändur, samas kui Arnori inimesed andsid talle nime Gandalf, millest said ka tema tuntuim nimi. Lõunas tunti teda nime all Incánus, ning päkapikkude hulgas oli ta Tharkûn. Ta rändas kõikjal üle Keskmaa, omamata kindlat asupaika.
Gandalf hakkab seda maad ja tema rahvast mõistma ning armastma – iseäranis aga kääbikuid. Gandalf töötab lakkamatult Sauroni ja tema domineerimise vastu Keskmaal ja on seadnud oma eesmärgiks hävitada lõpuks Must Isand.
Aastal 1000 Kolmandal Ajastul märkasid võlurid ning haldjad, et kurjad jõud on ehitanud enesele kantsi Dol Gulduri Sünklaande. Alguses nad kahtlustasid, et see võib olla üks Nazgûlitest. Kuid Vari, mis oli laskunud metsale, hakkas kasvama ja aastal 2063 hakati kartma, et see võib olla Sauron, kes on naasnud. Gandalf läks Sünklaande seda uurima, misjärel Sauron sealt põgenes ja läks itta.
Valvas Rahu kestis kuni 2460. aastani, mil Sauron taastas osa oma jõust ja naasis Dol Gulduri. Kolm aastat hiljem moodustati Valge Nõukogu. Valge Nõukogu juhiks määrati Saruman ja tema oli ka Võlurite Ordu juht. Galadriel soovitas küll määrata Valge Nõukogu juhiks Gandalfi, kuid Gandalf keeldus, sest ei soovinud, et teda takistaksid muud asjaolud ja ta saaks keskenduda oma tõelisele missioonile Keskmaal.

Sinna ja tagasi

Gandalf naaseb Dol Gulduri 2850. aastal, seekord salaja, ja leiab ta seal päkapikk Thraini, Thorin Tammiskilbi isa, ning Thrain jõuab anda talle kaardi Üksildasest Mäest (Erebor) ning salaukse võtme enne kui ta sureb. 
Gandalf saab teada, et kuri jõud Dol Gulduris oli tõesti Sauron ja soovitab tungivalt, et Valge Nõukogu peaks tegutsema, kuid Saruman lükkab selle ettepaneku tagasi. 
Ühel märtsikuu päeval 2941. aastal kohtab Gandalf Thraini poega, Thorin Tammiskilpi Voore külas. Thorin soovib naasta Üksildasele Mäele ja lüüa sealt minema lohe Smaug. Gandalfile see plaan meeldib, sest see annab võimaluse vabastata Põhi lohe ähvardavast ohust. Nii hakkavadki nad koos retkeks plaane tegema. Koos valitakse rännuseltskonda päkapikud ja Gandalf valib sinna ka kääbiku. Hiljem osutub see otsus ülimalt vajalikuks, kuna just see tegu viib hiljem Sauroni hävitamiseni.
Retke ajal omandas ta mõõga Glamdring ning Bilbo Paunaste sai endale Ühe Sõrmuse ning Astla.
Kui Gandalf läks kääbikutele appi Pikal Talvel 2758–59, siis liigutas teda sügavalt nende südikus ning kaastunne teineteise suhtes kui nad olid suures viletsuses. Samuti teadis Gandalf et kääbikud võivad olla salakavalad ja oskavad vaikselt hiilida aga see oskus oleks kasulik kui tuleks hiilida lohe koopasse. Tänu nendele teadmistele kääbikutest soovibki Gandalf näha rännuseltskonnas ka üht kääbikut.
Valiku tegemisel jääb Gandalfi pilk pidama Bilbo Paunastel. Gandalf tundis nii Bilbo ema Belladonna Tukki kui ka tema isa. Seega leiab Gandalf, et Bilbos on olemas kõik vajalikud omadused, et olla retkel neile kasulik. Ema poolt kaasa antud uudishimu ning rännukihk, mis on kääbikute hulgas väga ebatavaline, ning isa poolt antud kaalutletus teevadki Bilbo selle retke jaoks sobivaks. Kuid kui Gandalf saabub aprilli hommikul, mil nad peaks teele asuma, leiab ta eest Bilbo, kes ei näikse rännaku vastu mingitki huvi üles näitavat. Siiski asub seltskond teele, sealhulgas ka Bilbo ning 13 päkapikku ning Gandalf.
Oma teel satuvad nad esmalt ohtu, kui kohtuvad trollidega, kuid Gandalfi abiga õnnestub neil trolle vaidluses hoida kuni esimese päiksekiired maapinnale tungivad ning trollid kiviks muutuvad. Gandalf leiab trollide koopast endale mõõga. Seejärel pöördub seltskond Rivendelli (Kaljulõhe), kus Elrond aitab neil tõlgendada Üksiku Mäe kaarti ning mainib Gandalfile, et tema leitud mõõk on Glamdring, mis eelnevalt oli kuulunud haldja kuningas Turgonile (mõõga vanus ~6500 aastat). Pärast väikest puhkust Rivendellis asub seltskond taas teele. Teel otsivad nad tormivarju koopas ja sinna varjusidki päkapikud ning Bilbo tormi eest. Kuid sellele vaatamata satub seltskond taas ohtu ning Bilbo kistakse teistest eraldi. Kui päkapikud ja Gandalf on õnnelikult koobastest välja pääsenud, avastavad nad Bilbo kadumise. Samal ajal on aga Bilbo sattunud Gollumi koopasse. Seal leiab Bilbo ka sõrmuse. Mägedest põgenedes hakkasid neid jälitama Vargid. Vargide käest aitavad kompaniil põgeneda kotkad. Nimelt olevat Gandalf üht noorkotkast (Gwaihir) kunagi ravinud ning nüüd oli temast saanud kotkaste kuningas. Hiljem räägib ta kaaslastele, kuidas oli pääsemiseks pidanud Gollumiga mõistatuse mängu mängima ning Gollum olla talle sõrmuse kinkinud. Millegipärast aga Gandalf seda lugu ei usu. Sünkmetsa ääres lähevad Gandalfi ja Thorini kompanii teed lahku. Nimelt pidi Gandalf osalema Valge Nõukogu koosolekul. Gandalf veenis Valget Nõukogu Dol Gulduri ründama. Gandalf naaseb kompanii juurde enne Viie Väe Lahingut. Päkkapikkude, Gandalfi ja Bilbo retk lõpeb rahuldavalt – draakon Smaug saab lõpuks hävitatud. Aastaid pärast rännaku lõppu pinnib Gandalf Bilbot kuni saab lõpuks teada tõe.
Kuid märkamatult Gandalfile ja Valgele Nõukogule on Sauron lasknud teha ettevalmistusi, et naasta Mordori, kus tema teenrid – 9 Nazgûli – teda juba ootavad. 2951. aastal teatab Sauron avalikult oma naasmisest ja hakkab üles ehitama Musta Torni Barad-dûri. Valge Nõukogu saab veel korra kokku, et arutada Sauroni kavatsusi leida üles Sõrmus, kuhu ta oli pannud osa oma jõust. Saruman, kes omas tähelepanuväärseid teadmisi Võimusõrmustest ütles, et sõrmus on nagunii igaveseks kadunud – see rändas mööda Anduini merre ning sealt teda enam ei leita. Gandalf küll nõustub Sarumani kui Nõukogu ülema arvamusega kuid säilitab siiski kahtlused.
2956. aastal tutvub Gandalf Aragorniga – rajaleidjaga, keda hüütakse Rühkijaks, ning kes on tegelikult kuninglikust soost, olles Isilduri järeltulija.
Ta jätkab Bilbo külastamist Maakonnas ja avastab, et vaatamata aastate möödumisele näib, et kääbik ei vananegi. Siis saab Gandalf aru, et Bilbo ei rääkinud talle algselt kogu tõde sõrmusest, ning avastab, et see sõrmus on märksa võimsam, kui ta oli ennist kahtlustanud.
Lootes teada saada, kuidas Gollum sõrmuse omandas, hakkas ta seda olevust jälgima. Kui Gollum mägedest lahkus viis ta tee läbi Sünklaane ja seal ajasid haldjad ta jälgi, kuid mõne aja pärast siiski kaotasid need. Seejärel Gandalf loobus Gollumi jälitamisest.
Septembris 3001. aastal saabub Gandalf taas Maakonda, sest tulemas on Bilbo 111. sünnipäev. Bilboga samal päeval on sünnipäev Bilbo sugulasel Frodo Paunastel. Bilbo on ise pidanud juba ammu plaani Maakonnast lahkuda ning kui ta peab sünnipäeva lõpus oma lahkumiskõnet, siis paneb ta sõrme sõrmuse ja kaob – muutub teistele nähtamatuks. Selline vastutustundetu sõrmuse kasutamine ei meeldi Gandalfile mitte üks põrm. Bilbo räägib Gandalfile, et tunneb end väsinuna nagu oleks ta kulunud ja väljavenitatud. Gandalf ütleb, et on tulnud aeg mil Bilbo peab sõrmuse maha jätma ja soovitab selle pärandada Frodole. Seepeale aga Bilbo ägestub ning nimetab Sõrmust Kullakalliks, nagu oli seda omal ajal teinud Gollum. Siiski õnnestub Gandalfil veenda Bilbot sõrmusest loobuma. Kui sõrmus on Frodole üle antud, siis käsib Gandalf selle ära peita – hoida seda varjul ja salajas – mitte rääkida sellest ega mitte mingil juhul seda kasutada. Seejärel asub Gandalf kiirustades teele, et teada saada millega täpsemalt tegu on. Ta saadab sõna Aragornile. Koos lähevad nad Gollumit otsima, et temalt saada teavet sõrmuse kohta. Kuid neil ei õnnestu olevust leida ja Gandalf on juba meeleheitel ning mõtleb, kuidas küll oleks võimalik saada teada, kas see on SEE sõrmus. Pärast mõnigat arupidamist ratsutab ta Minas Tirithi otsimaks sealsetest vanadest ürikutest infot Sauroni languse kohta. Pärast tema langust sai sõrmus Isildurile – mehele, kes raius sõrmuse Sauroni enda käest ja tema on ka üks väheseid, kes seda on käes hoidnud. Denethor, Gondori kojaülem annab Gandalfile ligipääsu oma arhiivile. Denethori noorem poeg Faramir oli väga innukas õppima Gandalfilt. 3017. aastal naaseb Gandalf Minas Tirithisse, sest on kuulnud, et Ühel Sõrmusel on peal märgid. Ta leidis üriku, mille oli kirjutanud Isildur ja seal ta kirjeldas sõrmust.
Pärast seda sai Gandalf sõnumi Aragornilt, et olevus Gollum on kinni peetud ja asub Sünklaanes. Gandalf saabub Sünklaande 23. märtsil ja lahkus 29. märtsil. Küsitledes Gollumit saab Gandalf läbi vaeva teada, et sõrmus leiti Anduini jõest, mille juures Isildur langes. Samuti saab Gandalf teada, et Gollum oli kunagi kääbikusarnane olevus, kelle nimi oli Smeagol ning ta kuulus jõe rahva hulka. Samuti selgub, et Smeagol tappis oma sõbra Deagoli, et saada sõrmus enesele. Hiljem lahkus Smeagol oma rahva juurest ning redutas 500 aastat mägedes enne kui Bilbo tema koopasse eksis ja sõrmuse leidis.

Sõrmuse sõda

Aprillis 3018 naaseb Gandalf Maakonda ja räägib Frodole oma kahtlustest. Vaja on läbi viia vaid viimane katse, et teha kindlaks selle sõrmuse tõeline olemus. Sõrmus heidetakse tulekoldesse ja kui ta sealt välja võetakse, ilmuvad sõrmusele kirjad. See katse näitaski, et tegemist on Ühe Sõrmusega. Frodo on sellest jahmunud ja pakkub sõrmust Gandalfile, kuid ta keeldub ja ütleb, et tema sooviks küll selle läbi head teha, kuid see sõrmus on kurjaks loodud. Kui Frodo on esimesest ehmatusest üle saanud, nõustub ta vabatahtlikult sõrmust Maakonnast välja viima, ning Gandalf, olles üllatunud oma sõbra vaprusest ja vastutustundest, on nõus teda igati aitama. Nad lepivad kokku, et Frodo lahkub hiljemalt 22. septembril Maakonnast koos Jussiga, ning asuvad Rivendelli poole teele. Kuu aja pärast kohtub Gandalf taas Aragorniga ja räägib talle oma plaanist. Kui Gandalf on juunis jõudnud lõunasse, plaanib ta naasta sealt paari päeva pärast, kuid ta kuuleb uudiseid Musta Varju kasvamisest ning kohtab Ida-Lääne teel Radagast Pruuniga. Radagast on saadetud Sarumani poolt Gandalfile sõna saatma, et üheksa Nazgulit on liikvele läinud ja et Gandalf tuleks Raudlinna. Ida-Lääne tee juures peatub Gandalf Voorel ja kirjutab kiirustades kirja Frodole ning jätab selle Barliman Butterburi kätte, kes on sealse Kepsleva Poni kõrtsi omanik. Ta palub Barlimanil kiri viivitamatult Frodole toimetada. Kuid Barliman unustab kirja saatmata.
Kui Gandalf saabub Raudlinna, taipab ta kohe, et Saruman on muutunud – ta on alla andnud Sõrmusest tulenevale võimuihale. Saruman teeb Gandalfile ettepaneku ühendada jõud ja ühineda Sauroniga või võidelda kahekesi Sauroni vastu ning võtta sõrmus omale. Kui Gandalf keeldub, paneb Saruman ta Orthanci tippu vangistusse. Seal olles näeb Gandalf, et Saruman on hävitanud kogu ümberkaudse roheluse, asendanud selle masinate ning orkite ja vargidega.
Gwaihir päästab Gandalfi Orthanci tipust ning viib ta Edorasse Rohanis. Gandalf märkab kohe, et sealne kuningas Théoden on langenud Sarumani mõju alla. Théoden ei võta kuulda Gandalfi hoiatusi, kuid nõustub andma talle siiski oma tallist hobuse. Gandalf valib sealt välja Varivalge ja kappab temaga põhja.
Ta ratsutab esimesel võimalusel Kääbiklasse, kuid kuuleb sealt, et Frodo on juba lahkunud. Seejärel suundub ta Voorele ja saab sealt häid uudiseid – Fordo on sealt äsja lahkunud koos oma kolme kaaslase ja Aragorniga. Gandalf püüab ajada Aragorni ja kääbikute seltskonna jälgi ja jõuab 3. oktoobril Amon Sûli vahitorni varemetele Ilmarünkal ning avastab, et Nazgûlid juba ootavad teda seal ees. Pidades nazgulitega seal võitlust, sähvib tema sauast valgust taevasse, mida näevad ka päevateekonna jagu kaugemal viibivad kääbikud ja Aragorn. Järgmise päeva varavalges õnnestub Gandalfil Ilmarünkalt põgeneda. Püüdes meelitada nazguleid Frodost ja tema kaaslastest eemale, teeb Gandalf suure ringi enne kui Rivendelli pöördub. 18. oktoobril jõuabki Gandalf Rivendelli ja küsib kohe Frodo ja tema kaaslaste kohta. Seal ütleb haldjas Glorfindel, et nad on juba oma käskjalad Frodole vastu saatnud. 20. oktoobril jõuab seltskond Bruineni koolmele ning pääsevad jälitavate Nazgûlite käest kaitsva Rivendelli rüppe.
Kui Frodo paraneb Morguli pistoda haavast, valvab Gandalf ta voodi peatsis. Kui kääbik on paranemas, peetakse 25. oktoobril Elrondi kojas nõupidamine. Gandalf räägib seal, kuidas ta tegi kindlaks, et Bilbo sõrmuse näol on tegemist Ühe Sõrmusega ning kuidas ta avastas Sarumani reetlikkuse. Ning paneb ette, et sõrmusega ei anna muud midagi teha, kui see tuleb hävitada – asi, mida Sauron ei oskaks kahtlustadagi. Elrondi kojas moodustatakse Sõrmuse Vennaskond. Frodo võtab enesele vabatahtlikult sõrmusekandja koorma ning teised on teda tema ülesandel aitamas. Rännaku esimesel poolel on Gandalf nende teejuhiks. Ta juhib Vennaskonna märkamatult üle tühermaade ja teeb kõik selleks, et teekond oleks võimalikult ohutu ning nende kohalolek jääks märkamatuks.